
Për një shtesë fondi në buxhetin e vitit 2011, miratuar për ministrinë e turizmit, kulturës, rinisë dhe sporteve, për shpërblimin e lojtarëve dhe të trajnerit të ekipit kombëtar të futbollit, për rezultatin e arritur dhe nivelin e lartë sportiv të treguar në ndeshjen kualifikuese të kampionatit europian 2012, 
Shqipëri-Bjellorusi

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10 355, datë 2.12.2010 “Për buxhetin e vitit 2011”, me propozimin e Kryeministrit, Këshilli i Ministrave

Vendosi:

1. Ministrisë së Turizmit, Kulturës, Rinisë dhe Sporteve në buxhetin e miratuar për vitin 3011, në programin “Zhvillimi i sportit”, t’i shtohet kundërvlefta në lekë e fondit prej 225 000 (dyqind e njëzet e pesë mijë) eurosh, për shpërblimin e lojtarëve të ekipit kombëtar dhe të trajnerit të tij, z.Josip Kuze, për rezultatin e arritur dhe nivelin e lartë sportiv të treguar në ndeshjen kualifikuese të Kampionatit Europian 2012, Shqipëri-Bjellorusi, zhvilluar në datën 26 mars 2011, sipas preventivit që i bashkëlidhet këtij vendimi.
2. Ky fond të përballohet nga fondi rezervë i Buxhetit të Shtetit.
3. Ngarkohen Ministria e Turizmit, Kulturës, Rinisë dhe Sporteve dhe Ministria e Financave për zbatimin e këtij vendimi.
Ky vendim hyn në fuqi menjëherë.

